Sveta liga (1538)
<s>Sveta liga (latinski: Liga Sancta) 1538.-1540. formirana je kao savez između Papinske Države, Mletačke Republike i Karla V vladara Habsburške Monarhije.</s>

<s>Liga je osnovana početkom 1538. s namjerom da slomi osmansku kontrolu po Mediteranu i Levantu.</s><s>Osmansko Carstvo izraslo je još od 14. vijeka u respektabilnu pomorsku silu.</s>

<s>Historija</s>

<s>Već su tokom 1530-ih i Mletačka Republika i car Svetog Rimskog Carstva Karlo V imali sukobe sa Osmanlijama po Mediteranu.</s><s>U borbama sa njima car Karlo V je sjajnom pobjedom nad Hajrudinom Barbarosom stekao ponovnu kontrolu nad Tunisom.</s><s>S druge strane Mletačka Republika se (neuspješno) borila da održi sigurnim svoje ustaljene trgovačke rute i baze od osmanskih napada.</s>

<s>Jedan od razloga njihova neuspjeha bila je i Francuska, koja je u to vrijeme sklopila niz tajnih financijskih i vojnih sporazuma sa Osmanlijama.</s>

<s>Namjera Karla V bila je pokretanje pravog Križarskog rata i ponovno zauzimanje Konstatinopolisa, ali kako su Karlo V i Mletačka Republika bili rivali u latentnom sukobu nisu imali međusobnog povjerenja.</s><s>Zbog tog se u februaru 1538. morao umješati papa Pavao III. i ponuditi svoju flotu, pa je nakon tog Liga konačno stvorena 
Saveznici su po dogovoru trebali okupiti flotu od 200 galija i 100 pomoćnih brodova, i vojsku od oko 50.000 pješadinaca i 4.500 konjarnika.</s><s>Ali je nakraju u akciju po Levantu krenulo samo 130 galija i vojska od oko 15.000 pješadinaca, uglavnom Španjolaca.</s><s>Admiral te flote bio je genoveški kondotjer Andrea Doria, ali kako su Vicenzo Capello i Marco Grimaldi, venecijanski i papinski kapetani imali gotovo dvostruko više brodova od Dorije - nisu ga puno slušali.</s>

<s>Kršćanska flota se prvi put okupila u vodama Krfa u proljeće 1538. ali je trajni antagonizam između Venecijanaca i Karlovih Španjolaca i nadalje tinjao.</s>

<s>Nakon poraza u Bitci kod Preveze 1538. - Venecijanci su duboko posumljali u volju i revnost Karlovih vojnika da im pomognu, s druge strane osmanska 
flota nastavljala je svoju uspješnu ofenzivu i potiskivala kršćansku flotu.</s>

<s>Mletačka Republika koja je ionako sumnjičavo gledala na Karla V istupila je iz Lige, i skopila separatni mir sa sultanom, pa je Karlo V nastavio borbu sam.</s><s>Karlov pokušaj da ponovno zauzme Tunis 1541., osujetila je oluja koja mu je oštetila brodove prije no što došli do cilja.</s><s>Tako je osmanska mornarica nastavila dominaciju nad Mediteranom  sve do Bitke kod Lepanta.</s>

<s>Povezane strane
Treći mletačko-osmanski rat</s>

<s>Izvori</s>

<s>Vanjske veze</s>

<s>Holy Leagues: Christians vs.</s><s>Turks by Sea 
Historija Evrope
Historija Španije
Historija Italije</s>

